Anbi ahunut, uf-uf anbi pah pinan anfun natef sin uab ma sin a'at nane mese ma sin molok amsa namnes.
Leka sin anfen ma sin nao anbi neno saen, sin antia bale mnela mese anbi pah Babilonia, oke te sin namaika anbi nane.
Sin namolok es nok es nak, “Aim he hit atmo'e fatu ma totu tani talantia namep ma nahel.” Nok nane sin anmu'i fatu me' le anfani fatu neu ume ma ter le anfani afu makli'at.
Sin namolok nak, “Aim he hit alkit tahakeb kot nok fatu elak mese le in a'pupun antia neno tunan, he nati' hit mateka kit ma ka tasitbok fa anbi pah pinan fun natef.”
Es nane te UISNENO ansanu ma ankiso kot ma fatu elak le mansian nahakeb nani.
Oke te In nak, “Sin le i uf mese nok uab ma a'at mese, ma le i sin fe anfatan sin tenab ma sin salit. Ka lo fa anteni sin of anmone sa' le sin anlomi.
So leko Hit atsanu ma tasulib sin uab he nati' sin kaisa nahin uab es nok es.”
Onle nane UISNENO nasiteb ma nasana sin neu pah pinan funam natef. Oke te sin nasnas ma ka nahakeb anteni fa kot le nane.
Es nane te nakanab kot nak Babel, natuin anbi nane UISNENO nasulib ale uab ma a'at ale uf, ma na'ko nane amsa UISNENO nasiteb ma nasana sin neu pah pinan anfun natef.
Source: https://www.bible.com/bible/2837/GEN.11.AOZ
Contributed by Wolfgang Kuhl
Another version of this text:
Ma nbin pah-pinan nobamesen, ala uab mesê ma tekas mesê es mapakê.
Es onane sin natbokan neu neonsaet ma nít naijamnesat nbin pah Sinear, ma sin natuan nabala nbin nae.
Ma sin nak es neu es: “Aim he tmoê fatumtasâ ma tout sin leko-leko.’ Ma sin a-npaek fatumtasâ nane on fatu ma haulitê on naijamakâliät.
Okemsat sin nak: “Aim he tahakeb tan kota-es nok ‘tolfatu mesê lê namnaun ma in tunan ntea neno-tunan; ma aim he tânaeb hit kanak, henait hit kaisâ tauf-tasanök teu pah-pinan ok-okê.’
Okete Uis-Neno nsaun he nkios kota ma ‘tolfatu lê liänmansian-sin nahakeb,
ma In nakua aän nak: “Sin ok-okê tokaüf mesê ma namolok uab mesê. Sin mepu i fê naübon; nmulai nâko oras i sâ-sâ lê a-njail sin salit, lof natisbon natuin sin lomit.
Neu aim he tsaun he tasulib sin uab, henait sin ka nahín fa es-es in molok.’
Es onane, Uis-Neno nbait-nasanâ sin nâko bale nane neu pah-pinan nfunamnatéf, ma sin ka nahakeb nan fa kota nane.
Fun onane talantea munî i kota nane matekâ nak Babel, fun nbin bale nane Uis-Neno nasulib uab pah-pinan ok-okê ma nâko nane msat Uis-Neno nbait-nasanâ sin neu pah-pinan nfunamnatéf.
Source: http://ymanhitu.blogspot.com/2007/04/tolfatu-babel-tower-of-babel-genesis-11.html
Translated by Yohanes Manhitu
Information about Dawan | Numbers | Tower of Babel
Tower of Babel in Timoric languages
Amarasi, Dawan, Helong, Termanu, Tetum
Other Tower of Babel translations
By language | By language family
[top]
728x90 (Best VPN)
Why not share this page:
If you like this site and find it useful, you can support it by making a donation via PayPal or Patreon, or by contributing in other ways. Omniglot is how I make my living.
Note: all links on this site to Amazon.com , Amazon.co.uk and Amazon.fr are affiliate links. This means I earn a commission if you click on any of them and buy something. So by clicking on these links you can help to support this site.